එමෙන්ම පෙර පාසල් පැමිණෙන ළමුන් ගණනින් සියයට 50ක ධාරිතාවකින් ක්‍රියාත්මක විය හැකියි.විශ්ව විද්‍යාල ඇතුලු උසස් අධ්‍යාපන ආයතන ලබාදී ඇති මාර්ගෝපදේශයන්ට අනුකූලව කටයුතු ආරම්භ කිරීමට හැකියාව පවතින අතර පැමිණීමේ සංඛ්‍යාව අඩු කර මාර්ගගත ක්‍රම සමග ඒකාබද්ධව ක්‍රියාත්මක විය යුතු වනවා.වෘත්තීය පුහුණු ආයතන ඕනෑම වේලාවක සියයට 50ක ධාරිතාවයෙන් ක්‍රියාත්මක විය හැකියි.හෙට (01) සිට ලබන 15 වනදා දක්වා විවාහ ලියාපදිංචි කිරීමේ කටයුතු පුද්ගලයන් 10 දෙනෙකුගේ සහභාගීත්වයෙන් සිදු කළ හැකියි. 16 වනදා සිට 31 වනදා දක්වා එළිමහන් මංගල උත්සව පැවැත්වීමට අවසර හිමිවන අතර මත්පැන් භාවිතයට අවසරයක් නැහැ.එමෙන්ම 16 වනදා සිට ඇතුලත් කරගත හැකි පුද්ගලයන් ගණනින් සියයට 25ක් පිරෙන ආකාරයට උපරිමය පුද්ගලයන් 50කට පමණක් සීමා කර මංගල උත්සව පැවැත්වීමට අවසර හිමිවනවා.